b'\n_START_ARTICLE_\nSems Riverss\n_START_SECTION_\nBiogr\xc4\x81fija\n_START_PARAGRAPH_\nRiverss m\xc5\xabziku s\xc4\x81ka apg\xc5\xabt jau b\xc4\x93rn\xc4\xabb\xc4\x81. Vi\xc5\x86a pirmais m\xc5\xabzikas instruments bija tuba. Nodarboties ar m\xc5\xabziku Riversu iedvesmoja br\xc4\x81l\xc4\x93ns D\xc5\xbeons Oto. Vi\xc5\x86\xc5\xa1 sp\xc4\x93l\xc4\x93ja tubu Arlingtonas vidusskolas or\xc4\xb7estr\xc4\xab. Vi\xc5\x86\xc5\xa1 ar\xc4\xab apmekl\xc4\x93ja B\xc4\xabskapa Kenija vidusskolu, bet v\xc4\x93l\xc4\x81k Daglasa Andersona m\xc4\x81kslas skolu. No s\xc4\x81kuma Sems sp\xc4\x93l\xc4\x93ja parasto \xc4\xa3it\xc4\x81ru, v\xc4\x93l\xc4\x81k pasniedz\xc4\x93js pied\xc4\x81v\xc4\x81ja vi\xc5\x86am sp\xc4\x93l\xc4\x93t bas\xc4\xa3it\xc4\x81ru. 15 gadu vecum\xc4\x81, m\xc4\x93\xc4\xa3inot sakr\xc4\x81t naudu jaunai bas\xc4\xa3it\xc4\x81rai, str\xc4\x81d\xc4\x81jot \xc4\x81traj\xc4\x81 \xc4\x93stuv\xc4\x93, Sems Riverss satika Fredu D\xc4\x93rstu. Kop\xc4\x81 vi\xc5\x86i izveidoja grupu Malachi Sage, kura past\xc4\x81v\xc4\x93ja \xc4\xabsu laika br\xc4\xabdi. Kad Malachi Sage beidza savu eksistenci, Sems un Freds nol\xc4\x93ma nodibin\xc4\x81t v\xc4\x93l vienu grupu. P\xc4\x93c Sema uzaicin\xc4\x81juma grupai pievienoj\xc4\x81s D\xc5\xbeons Oto, k\xc4\x81 bundzinieks. V\xc4\x93l\xc4\x81k grupai pievienoj\xc4\x81s Vess Borlands, bet 1996. gad\xc4\x81 DJ Lethal._NEWLINE_1995. gad\xc4\x81 grupa ieraksta demo, paral\xc4\x93li koncert\xc4\x93jot. Ar Korn atbalstu, 1997. gad\xc4\x81 Limp Bizkit izlai\xc5\xbe savu pirmo albumu Three Dollar Bill, Yall$, uz to br\xc4\xabdi Sems ir tikai 18 gadus vecs, un p\xc4\x93c ieraksta vi\xc5\x86i dodas Family Values Tour 1998 t\xc5\xabr\xc4\x93. 1999. gad\xc4\x81 izn\xc4\x81k otrs grupas albums - Significant Other. Bas\xc4\xa3it\xc4\x81ras sp\xc4\x93li dziesm\xc4\x81 Re-Arranged var nosaukt par vienu no lab\xc4\x81kajiem Riversa veikumiem. 2001. gad\xc4\x81 p\xc4\x93c albuma Chocolate Starfish And The Hotdog Flavored Water izn\xc4\x81k\xc5\xa1anas, grupu pamet Vess Borlands. Limp Bizkit s\xc4\x81k ierakst\xc4\xabt jaunu albumu. Grupa raksta materi\xc4\x81lus bez \xc4\xa3it\xc4\x81rista, \xc4\xa3it\xc4\x81ras ritmus izdom\xc4\x81 Sems un Freds._NEWLINE_2001. gad\xc4\x81, vi\xc5\x86\xc5\xa1 apprec\xc4\x93j\xc4\x81s ar Kinteru Atkinsu._NEWLINE_2006. gad\xc4\x81 Sems Riverss atv\xc4\x93ra priv\xc4\x81to ierakstu studiju D\xc5\xbeeksonvil\xc4\x81. K\xc4\x81 ar\xc4\xab vi\xc5\x86\xc5\xa1 produc\xc4\x93 grupu Burn Season un The Embraced pirmos albumus, un grupu Indorphine.'